Diari Oficial de la Generalitat Valenciana


Sumari del DOGV 4592, del 22-09-2003 (2003/9937)

Informació pública de les bases per a la provisió en propietat de tres places d'agent de la policia local vacants a la plantilla de l'Ajuntament del Poble Nou de Benitatxell (dues places pel sistema de torn lliure mitjançant oposició i una pel sistema de mobilitat mitjançant concurs oposició).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4592

Data del DOGV
:   22-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9937


Data del document
:   01-08-2003

Organisme emissor
:   Ajuntament del Poble Nou de Benitatxell

Tipus de document
:   Convocatòria

Anàlisi jurídica

 Descriptors 

:   * Poble Nou de Benitatxell, el
    * concurs administratiu
    * administració local
    * policia

Informació pública de les bases per a la provisió en propietat de tres places d'agent de la policia local vacants a la plantilla de l'Ajuntament del Poble Nou de Benitatxell (dues places pel sistema de torn lliure mitjançant oposició i una pel sistema de mobilitat mitjançant concurs oposició). [2003/Q9937]
  
Primera. Objecte de la convocatòria
  
És objecte de la present convocatòria la provisió en propietat, mitjançant el procediment de mobilitat per concurs oposició, d'una plaça d'agent de la policia local i de dues places, mitjançant el procediment torn lliure per oposició, d'agent de la policia local, vacants a la plantilla d'este ajuntament, pertanyents a l'escala d'administració especial, subescala de servicis especials, classe policia local i els seus auxiliars, enquadrades en l'escala bàsica, categoria agent.
  
Segona. Condicions dels aspirants
  
Torn lliure.
  
Per a ser admesos a la realització de les proves selectives, els aspirants hauran de complir els següents requisits en la data en què acabe el termini de presentació de les instàncies:
  
a) Ser espanyol.
  
b) Estar en possessió del títol de Batxiller Superior, Formació Professional de segon grau, o haver superat les proves d'accés a la universitat per a majors de 25 anys.
  
c) No patir malaltia ni defecte físic que impedisca l'exercici normal de les funcions pròpies de l'escala i categoria a què aspira, i tindre una estatura mínima d'1,65 metres per als hòmens i 1,60 metres per a les dones.
  
d) Tindre complits els 18 anys d'edat sense excedir de l'edat de 30 anys. Als efectes de l'edat màxima, es compensarà el límit amb els servicis prestats anteriorment a l'administració local, escala d'administració especial, subescala de servicis especials, classe policia local i els seus auxiliars.
  
e) No haver sigut separat, mitjançant expedient disciplinari, del servici de l'estat, de la comunitats autònomes, de les entitats locals o de qualsevol altra institució jurídica, pública, ni trobar-se inhabilitat per a l'exercici de les funcions públiques.
  
f) Estar en possessió dels permisos que habiliten per a la conducció de les classes B, amb un any d'antiguitat, i que permeta la conducció de motocicletes amb unes característiques de potència que no sobrepassen els 25 Kw o una relació potència/pes no superior a 0,16 Kw/Kg.
  
Mobilitat.
  
a) Ser funcionari de carrera de la categoria que es convoca, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.
  
b) Haver romàs, almenys, dos anys com a funcionari de carrera al lloc de treball des del qual es concursa.
  
c) No faltar menys dels cinc anys per a passar a la situació de segona activitat.
  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es determine.
  
e) No trobar-se suspés, ni inhabilitat en ferm, per a l'exercici de funcions públiques. Si es produïx la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de la convocatòria del concurs, s'entendran anul·lades totes les actuacions pel que fa a l'aspirant.
  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.
  
g) Qualsevol altre requisit que s'establisca per a la mobilitat dels funcionaris de la policia local.
  
Tercera. Presentació d'instàncies i documentació annexa. Mobilitat i torn lliure
  
Les instàncies per a prendre part en la present convocatòria es dirigiran a l'alcalde president d'este ajuntament, i s'hi pot utilitzar la instància model que facilitarà l'oficina d'informació municipal. Les instàncies es presentaran al Registre General de l'ajuntament o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, des del sendemà de la publicació de l'extracte d'esta convocatòria en el Boletín Oficial del Estado.
  
A les instàncies, els aspirants hauran de manifestar que complixen tots i cada un dels requisits exigits en estes bases i que es comprometen a prestar el preceptiu jurament o promesa, establit en el Reial Decret 707/1979, de 5 d'abril. Podran al·legar a la instància la prestació de servicis en qualsevol ajuntament, en cossos anàlegs als de la present convocatòria, mitjançant l'aportació d'un certificat de l'entitat on ha prestat estos servicis.
  
A les instàncies s'adjuntarà un justificant d'haver ingressat en qualsevol entitat bancària d'esta localitat, si és procedent per gir postal o telegràfic, els drets d'examen, que es fixen en 12,00 euros. Estos drets només es tornaran als qui no siguen admesos al procediment selectiu, per falta d'algun dels requisits exigits per a prendre-hi part.
  
Quarta. Admissió d'aspirants. Mobilitat i torn lliure
  
Per a ser admesos a les proves selectives, n'hi ha haurà prou que els aspirants manifesten a les instàncies que complixen totes i cada una de les condicions exigides en estes bases, referides a la data de finalització del termini de presentació d'instàncies, i que hagen pagat els drets d'examen.
  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'admesos i exclosos, tant per al torn lliure, com per al de mobilitat. Esta resolució es publicarà en el Butlletí Oficial de la Província d'Alacant i al tauler d'anuncis de l'ajuntament, i es concedirà un termini de 10 dies perquè els aspirants exclosos n'esmenen els defectes. No obstant això, els errors de fet podran esmenar-se en qualsevol moment, d'ofici o a petició de la persona interessada.
  
Transcorregut este termini, sense que s'hi formule reclamació, s'entendran definitives les llistes, i l'Alcaldia resoldrà les reclamacions presentades.
  
En la resolució en la qual s'aproven les llistes, es determinarà el lloc, la data i l'hora del primer exercici de l'oposició.
  
Cinquena. Tribunal qualificador. Mobilitat i torn lliure
  
El tribunal qualificador estarà compost pels següents membres, tots ells amb veu i vot:
  
President: l'alcalde president de l'ajuntament o regidor en qui delegue.
  
Secretari: el de la corporació o funcionari en qui delegue, que actuarà a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del cos de la policia local de la corporació convocant, i si no n'hi ha, un funcionari de la corporació d'igual o superior categoria.
  
- Un representant dels treballadors.
  
- Un representant de cada grup polític.
  
La designació dels membres del tribunal inclourà la dels respectius suplents, i es farà pública al costat de la llista d'admesos i exclosos, així com al tauler d'anuncis de l'ajuntament.
  
La corporació sol·licitarà, dels òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
El tribunal podrà disposar la incorporació d'assessors especialistes a les seues sessions.
  
Els membres del tribunal podran ser recusats pels aspirants de conformitat amb el que establix la legislació vigent.
  
 Als efectes del que disposa l'annex IV del Reial Decret 236/1988, de 4 de març, el tribunal que actua en esta prova selectiva tindrà la categoria primera de les replegades en aquell, tant pel que fa a les assistències dels membres del tribunal com dels seus assessors i col·laboradors.
  
Sisena. Començament i desenvolupament de l'oposició. Mobilitat i torn lliure
  
Els aspirants es convocaran en crida única, tret dels casos de força major justificats com cal i apreciats lliurement pel tribunal. La no presentació d'un aspirant en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en este exercici i en els successius, per la qual cosa quedarà exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament, es determinarà mitjançant un sorteig previ.
  
El tribunal podrà requerir en qualsevol moment als aspirants que n'acrediten la identitat, a este fi hauran d'anar proveïts del document nacional d'identitat.
  
Una vegada començades les proves, el tribunal haurà de fer públics els successius anuncis al tauler d'anuncis, amb 12 hores d'antelació del començament de les proves, si es tracta del mateix exercici, o de 48 hores, si es tracta d'un nou exercici.
  
Setena. Procediment de selecció
  
Mobilitat
  
Abans d'iniciar l'oposició pel torn lliure, es realitzarà el concurs per a adjudicar la plaça reservada a torn de mobilitat. Esta es proveirà mitjançant un concurs de mèrits, d'acord amb el barem aprovat mitjançant l'orde de la coselleria competent en matèria de policia que figura en estes bases, i d'acord amb els següents criteris:
  
a) Prèviament a la valoració dels mèrits al·legats, els aspirants hauran de superar un reconeixement psicotècnic i mèdic, d'acord amb els criteris i barems establits reglamentàriament.
  
b) Superats estos reconeixements, es concedirà als aspirants un termini no inferior a 10 dies ni superior a 15 dies per a aportar la documentació acreditativa dels mèrits que al·leguen.
  
c) Prova i entrevista personal, que es realitzarà davant del tribunal qualificador i es valorarà fins a un màxim de 10 punts amb el contingut i puntuació que s'assenyala. Coneixements del terme municipal, de la llista de carrers, dels servicis, de les institucions, de l'organització i administració municipal i altres de particular interés per a la població local de l'ajuntament convocant, que s'acreditarà amb una prova objectiva que consistirà en un màxim de 50 preguntes i un mínim de 25 preguntes amb respostes alternatives. La valoració d'esta prova serà de 6 punts. A l'entrevista personal es valorarà i es comprovarà l'aptitud, l'eficàcia, la iniciativa i l'experiència professional del concursant en activitats anteriors, amb un màxim de 4 punts. Només es cridaran a realitzar la prova i l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, tinguen com a mínim 20 punts. La no classificació per a la prova i l'entrevista personal, per no aconseguir la puntuació mínima abans esmentada, exclourà als concursants afectats.
  
d) La totalitat dels mèrits al·legats, i qualssevol altres dades que s'hi aporten, hauran d'estar referits a la data d'acabament del termini de presentació d'instàncies.
  
e) Transcorregut el termini de presentació d'instàncies, estes seran vinculants per al peticionari i les destinacions adjudicades seran irrenunciables, tret que abans de finalitzar el termini de presa de possessió s'haguera obtingut una altra destinació per convocatòria pública, en este cas haurà de comunicar-se esta circumstància a l'ajuntament convocant de la plaça oferida i adjudicada.
  
f) En qualsevol moment del procés d'adjudicació podrà demanar-se formalment de les persones interessades els aclariments o, si és procedent, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una valoració correcta.
  
g) L'orde de prioritat per a l'adjudicació de les places convocades estarà determinat per la major puntuació total obtinguda, a la vista dels mèrits al·legats. Cas d'igualtat, es resoldrà en atenció a la major puntuació obtinguda en l'apartat de valoració de la formació i, de persistir, s'atendrà a la data d'ingrés als cossos de Policia Local de la Comunitat Valenciana, i el lloc s'adjudicarà al sol·licitant de major antiguitat.
  
Les persones interessades hauran de prendre-hi possessió en el termini legalment establit, comptador des del sendemà a aquell en què li siga notificat el nomenament. Si no hi prengueren possessió en el termini assenyalat sense causa justificada, decaurà en el seu dret, per caducitat del nomenament, amb una resolució prèvia que es dictarà a l'efecte.
  
Cas que esta plaça romanguera deserta, s'incrementarà a les vacants pel sistema de torn lliure.
  
Fase de concurs.
  
Finalitzada la fase d'oposició, es valoraran els servicis prestats a raó de 0,25 punts per any complet de servicis al cos de policia local i els seus auxiliars.
  
Es valoraran les titulacions acadèmiques acreditades pels concursants, fins a un màxim de 15 punts, que siguen superiors a aquella que se'ls va exigir per a accedir a l'escala i la categoria a què pertanga, d'acord amb l'escala següent:
  
- Doctor 10 punts
  
- Llicenciat o equivalent 8 punts
  
- Diplomat universitari o equivalent 7 punts
  
- Diplomat en Criminologia 7 punts
  
- Batxillerat, Formació Professional
  
de segon grau 5 punts
  
- Superació de les proves d'accés a la universitat
  
per a majors de 25 anys 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'elles. La possessió del títol de Batxillerat o Formació Professional de segon grau exclourà la valoració de les proves d'accés a la universitat per a majors de 25 anys.
  
Coneixement del valencià acreditat amb un certificat oficial de la Junta Qualificadora de Coneixements del Valencià:
  
- Coneixements orals: 0,75 punts
  
- Certificat de grau elemental 1,25 punts
  
- Certificat de grau mitjà 2,50 punts
  
- Certificat de grau superior 3,00 punts
  
Coneixement d'un o més idiomes acreditats documentalment, mitjançant un certificat expedit per una facultat o escola oficial reconeguda, 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0,60 punts per curs complet.
  
Per la realització de cursos organitzats per l'Institut Valencià de Seguretat Pública o homologats per este, s'ajustarà al següent barem:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima abans esmentada, la puntuació d'estos es determinarà per la suma del còmput d'hores i/o assistència. Cas d'haver impartit hores com a professor als cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Altres mèrits:
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, curs de Submarinisme, Arts Marcials, Defensa Personal, felicitacions, així com els cursos inclosos en el Pla de Formació Contínua i altres acreditats com cal i no valorats en els apartats anteriors, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent a conferències i seminaris relacionats amb l'activitat policial, i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.
  
Torn lliure.
  
Fase prèvia.
  
Abans de començar les proves de coneixement del temari, es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits a l'annex corresponent d'estes bases.
  
En esta fase prèvia serà d'aplicació l'apartat A) punt 2 de l'annex, de l'Orde d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, publicada en el Diari Oficial de la Generalitat Valenciana número 4.049, de data 24 de juliol de 2001.
  
Fase d'oposició
  
Constarà dels següents exercicis:
  
Primer exercici. De caràcter obligatori i eliminatori.
  
Consistirà a superar les proves d'aptitud física que pose de manifest la capacitat per a l'exercici del lloc de treball, amb el contingut i les marques que s'especifiquen en l'annex corresponent d'estes bases.
  
En este exercici serà d'aplicació l'apartat A), proves selectives, punt 3.2, proves, punt 3.2, de l'annex, de l'Orde d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, publicada en el Diari Oficial de la Generalitat Valenciana número 4.049, de data 24 de juliol de 2001.
  
Segon exercici. De caràcter obligatori i eliminatori.
  
Exposició per escrit, en un temps que fixarà el tribunal, de quatre temes elegits per sorteig, un de cada un dels grups primer a quart, ambdós inclosos, que componen el temari que es recull a l'annex d'estes bases. Estos temes es llegiran en sessió pública davant del tribunal, que podrà formular les preguntes o aclariments que sobre estos jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'este exercici serà de 0 a 10 punts i caldrà obtindre un mínim de 5 punts per a superar-lo.
  
Tercer exercici. De caràcter obligatori i eliminatori.
  
Consistirà en l'exposició per escrit d'un tema dels que componen el grup cinqué en un temps que fixarà el tribunal, es valoraran els coneixements exposats, la claredat en l'exposició, la neteja, la redacció i l'ortografia. De forma alternativa a juí del tribunal, este exercici podrà substituir-se per la realització d'un qüestionari de coneixements policials sobre el temari amb 50 preguntes alternatives, el temps del qual el fixarà el tribunal.
  
En tot cas, la qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.
  
Quart exercici. De caràcter obligatori i no eliminatori.
  
Consistirà a traduir del valencià al castellà, i viceversa, un text proposat pel tribunal.
  
La durada d'este exercici serà de 30 minuts.
  
Este exercici es qualificarà de 0 a 2 punts.
  
Huitena. Relació d'aprovats
  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, sense perjuí del que disposen els articles 6 i 7 del Reglament General d'Ingrés del Personal al Servici de l'Administració de l'Estat.
  
Novena. Curs selectiu. Torn lliure
  
Finalitzades les proves selectives del torn lliure, el tribunal farà pública la relació d'aspirants aprovats, si els hi haguera, per orde de puntuació aconseguida, i elevarà esta relació a l'Alcaldia Presidència, conjuntament amb l'acta de l'última sessió.
  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que se faça, integrat en dues fases, una de formació i selecció a l'Institut Valencià de Seguretat Pública, amb una durada de quatre mesos, i una altra, una vegada superada l'anterior, de pràctiques al mateix ajuntament, amb una durada de dos mesos. La qualificació del curs correspondrà a l'Institut Valencià de Seguretat Pública.
  
Durant la realització del curs teoricopràctic, els aspirants seran nomenats per la corporació funcionaris en pràctiques, i percebran les retribucions que els corresponguen.
  
Deu. Presentació de documents. Mobilitat i torn lliure
  
Els aspirants proposats pel tribunal hauran d'aportar davant de la corporació, en el termini de presentació d'instàncies, els documents acreditatius de les condicions de capacitat i requisits exigits en les presents bases de convocatòria.
  
- Certificat de naixement expedit pel registre civil corresponent o fotocòpia del document nacional d'identitat, compulsada com cal.
  
- Original o fotocòpia compulsada del títol acadèmic exigible segons la corresponent convocatòria.
  
- Declaració de no haver sigut separat mitjançant expedient disciplinari a qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Els qui dins del termini indicat, i tret de cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància. Cas que l'aspirant siga exclòs per no presentar la documentació, o per falsedat d'esta, el tribunal podrà proposar la inclusió en la llista d'admesos, el mateix nombre que d'exclosos per les anteriors causes.
  
Onze. Nomenament
  
Superat el curs teoricopràctic, l'Institut Valencià de Seguretat Pública formularà una proposta de nomenament a l'Alcaldia. L'aspirant que no superara el curs teoricopràctic podrà incorporar-se al curs immediatament posterior. No obstant això, cessarà com a funcionari en pràctiques, i podrà ser nomenat de nou quan s'incorpore al següent curs. De no superar este segon, quedarà definitivament decaigut en el seu dret de reserva de plaça.
  
L'aspirant que supere el curs teoricopràctic, amb la presentació prèvia del certificat de penals, serà nomenat funcionari de carrera, i haurà de prendre possessió del càrrec en el termini de 30 dies, comptadors des del sendemà d'aquell en què li siga notificat el nomenament.
  
Dotze. Recursos
  
Contra les presents bases i tot els actes administratius definitius se'n deriven podran les persones interessades interposar els oportuns recursos en els casos i en la forma establits en la Llei de Règim Jurídic de les Administracions Públiques i del Procediment Administratiu Comú.
  
Tretze. Publicació
  
Les presents bases es publicaran en el Butlletí Oficial de la Província d'Alacant i l'anunci de la convocatòria, en extracte, en el Boletín Oficial del Estado i en el Diari Oficial de la Generalitat Valenciana, i el seu text íntegre es comunicarà a l'Institut Valencià de Seguretat Pública.
  
ANNEX I
  
Contingut del reconeixement mèdic. Mobilitat i torn lliure.
  
El contingut del reconeixement mèdic, d'acord amb el que establix l'Orde de la Conselleria de Presidència, de 22 de desembre de 1997, és el següent:
  
Reconeixement mèdic.
  
1. Obesitat o primesa manifesta que dificulten o incapaciten per a l'exercici del lloc de treball. Ull i visió.
  
2. Agudesa visual amb o sense correcció inferior als dos terços de la visió normal en ambdós ulls.
  
3. Hemianòpsia completa i absoluta.
  
4. Oïda i audició. Agudesa auditiva que supose pèrdua entre 1.000 i 3.000 hertzs a 45 decibels o 6.000 hertzs a 45 decibels.
  
5. Aparell locomotor. Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
6. Aparell cardiovascular. Hipertensió arterial mal controlada, que no haurà de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; a juí del tribunal mèdic, es podrà repetir la prova quan concórreguen circumstàncies que així ho aconsellen.
  
7. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
8. Aparell respiratori. La bronquiopatia crònica obstructiva. El pneumotòrax espontani (en més d'una ocasió).
  
9. Sistema nerviós. Epilèpsia, alcoholisme i toxicomania.
  
10. Pell i fàneres. Cicatrius que produïsquen limitacions funcionals.
  
11. Altres processos patològics. Malalties immunològiques sistemàtiques. Intoxicacions cròniques. Hemopaties greus.
  
ANNEX II
  
Proves psicotècniques. Mobilitat i torn lliure.
  
El contingut de les proves psicotècniques, d'acord amb el que establix l'Orde 5 de desembre de 1994, és el següent:
  
Descripció dels factors a mesurar en el procés de selecció:
  
I. Aptituds mentals.
  
Raonament verbal: com el seu nom indica, constituïx una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de mode constructiu. Constituïx un valuós índex del nivell ocupacional que un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament al raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existixen entre elles, poder captar les estructures d'estes relacions i tindre un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a allò social. Evidencia el que comunament es coneix com a «respecte a si mateix», té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi lliura.
  
III. Característiques del test aptitudinal. Puntuacions decils.
  
- Raonament verbal 3,5
  
- Raonament abstracte 3
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3
  
- Memòria visual 3,5
  
IV. Característiques de la valoració actitudinal.
  
Per a l'avaluació de les proves aptitudinals són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de la relacions unipersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriors a què es fa referència.
  
A més, haurà de realitzar-se una anàlisi global de l'estructura de la personalitat, i cas de detectar-se alguna anomalia significativa per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, estes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i haurà de superar com a mínim l'aspirant, en el cas dels factors aptitudinales, 4 dels 6 factors a mesurar, i haurà de superar en tots els casos el factor d'agilitat mental.
  
Proves físiques. Torn lliure.
  
El contingut de les proves físiques, únicament per als aspirants que concórreguen per torn de promoció interna, d'acord amb el que establix l'Orde de 5 de desembre de 1994, consistirà a superar proves d'aptitud física que posen de manifest la capacitat per a l'exercici del lloc de treball i el contingut i marques mínimes de la qual, seran, almenys, les següents:
  
- Escalada de corda amb presa de peus: hòmens 4 metres; dones 3 metres.
  
- Salt de longitud amb carrera: hòmens 4 metres, dones 3,80 metres.
  
- Salt d'altura: home 1,20 metres; dones 1 metre.
  
- Carrera de velocitat en 60 metres: hòmens 10 segons; dones 12 segons.
  
- Carrera de resistència en 1.000 metres: hòmens 4 minuts; dones 4 minuts 10 segons.
  
La qualificació d'este exercici serà d'apte o no apte, i caldrà superar com a mínim quatre de les proves per a ser qualificat com a apte.
  
ANNEX IV
  
Temari
  
D'acord amb l'Orde d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia; publicada en el Diari Oficial de la Generalitat Valenciana número 4.049, de data 24 de juliol de 2001.
  
Grup primer. Dret constitucional i administratiu.
  
Tema 1. La Constitució espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. Relacions entre el Govern i les Corts Generals. La corona: funcions constitucionals del rei. Successió i regència. L'aprovació.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència a l'interessat. Notificacions. El procediment sancionador administratiu. Procediment i limites de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup segon. Règim local i policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. L'ajuntament ple. La comissió de govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comuns. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.
  
Tema 19. La legislació sobre policies locals i de coordinació de la policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació Legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies locals. Sistema retributiu de les policies locals de la Comunitat Valenciana. Premis i distincions.
  
Grup tercer.
  
 Dret penal i policia administrativa i sociologia.
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions del trànsit i seguretat constitutives de delicte.
  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injusts; abandonament de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i investigació del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i el seu tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Grup quart. Policia de trànsit i circulació.
  
Tema 31. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit, circulació de vehicles a motor i seguretat vial. La Llei de Bases i el seu text articulat. Tipificació de les principals infraccions de trànsit que constituïxen delicte. El Codi de Circulació i els seus preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals. Classes de permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a la proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup cinqué.
  
(Temes sobre l'entorn soci local del municipi.)